ROZHODNUTIE KOMISIE
z 12. októbra 2006
o prideľovaní dodatočných dní rybolovu Holandsku v Skagerraku v oblasti IV, častiach IIa (vody ES), častiach VIIa, VIa
[oznámené pod číslom K(2006) 4777]
(Iba holandský text je autentický)
(Text s významom pre EHP)
(2006/686/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 51/2006 z 22. decembra 2005, ktorým sa na rok 2006 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na ods. 10 prílohy IIA,
keďže:
(1)
V bode 8 prílohy IIA k nariadeniu (ES) č. 51/2006 sa ustanovuje maximálny počet dní, počas ktorých môžu byť v čase od 1. februára 2006 do 31. januára 2007 plavidlá Spoločenstva s celkovou dĺžkou 10 metrov alebo viac, prevážajúce na palube siete s rozporným brvnom s veľkosťou ôk najmenej 80 mm alebo väčšou, prítomné v Skagerraku v oblasti IV, častiach IIa (vody ES) a VIId, v časti VIIa a v časti VIa podľa bodu 2 prílohy IIA.
(2)
V bode 10 prílohy IIA sa Komisii umožňuje prideliť dodatočný počet dní rybolovu, počas ktorých môže byť plavidlo prítomné v danej zemepisnej oblasti, ak preváža na palube takéto siete s rozporným brvnom, a to na základe trvalých vyradení rybárskych plavidiel z prevádzky, ku ktorým došlo od 1. januára 2002.
(3)
Holandsko predložilo údaje, ktoré preukazujú, že plavidlá, ktoré ukončili svoju činnosť k 1. januáru 2002, vynaložili 14,18 % rybolovného úsilia vynaloženého holandskými plavidlami rozmiestnenými v danej zemepisnej oblasti v roku 2001 a nesúcimi na palube siete s rozporným brvnom s veľkosťou ôk 80 mm alebo väčšou. V zmysle nariadenia (ES) č. 51/2006 sa holandské orgány zaviazali znížiť rybolovné úsilie pri love platesovitých rýb.
(4)
S ohľadom na predložené údaje by sa Holandsku malo prideliť 20 alebo 22 dodatočných dní na mori na obdobie od 1. februára 2006 do 31. januára 2007 pre plavidlá, ktoré na palube prevážajú siete s rozporným brvnom zoskupení rybárskeho výstroja uvedených v bodoch 4 písm. b) bode i), bode 4 písm. b) bode ii), bode 4 písm. b) bode iii) a bode 4 písm. b) bode iv) podľa toho, či podliehajú alebo nepodliehajú osobitným podmienkam ustanoveným v bode 8.1. písm. c), bode 8.1. písm. e) a bode 8.1. písm. i) prílohy IIA k nariadeniu (ES) č. 51/2006.
(5)
Opatrenia ustanovené v tomto rozhodnutí sú v súlade so stanoviskom Riadiaceho výboru pre rybné hospodárstvo a akvakultúru,
PRIJALA TOTO NARIADENIE:
Článok 1
Maximálny počet dní, počas ktorých môžu byť rybolovné plavidlá plaviace sa pod vlajkou Holandska prevážajúce na palube siete s rozporným brvnom zoskupení rybolovného výstroja uvedené v bode 4 písm. b) bode i), bode 4 písm. b) bode ii), bode 4 písm. b) bode iii) a bode 4 písm. b) bode iv) prílohy IIA k nariadeniu (ES) č. 51/2006 a ktoré nepodliehajú osobitným podmienkam uvedeným v bode 8.1 tejto prílohy, prítomné v Skagerraku v oblasti IV a v časti IIa (vody ES), v časti VIIa a v časti VIa tak, ako je stanovené v tabuľke I danej prílohy, sa mení a dopĺňa na 163 dní ročne.
Článok 2
Maximálny počet dní, počas ktorých môžu byť rybolovné plavidlá plaviace sa pod vlajkou Holandska prevážajúce na palube siete s rozporným brvnom zoskupení rybolovného výstroja uvedených v bode 4 písm. b) bode i), bode 4 písm. b) bode ii), bode 4 písm. b) bode iii) a bode 4 písm. b) bode iv) prílohy IIA k nariadeniu (ES) č. 51/2006 a ktoré podliehajú osobitným podmienkam uvedeným v bode 8.1 písm. c), bode 8.1. písm. i) a bode 8.1. písm. e) tejto prílohy, môžu byť prítomné v Skagerraku v oblasti IV a v časti IIa (vody ES), v časti VIIa a v časti VIa tak, ako je stanovené v tabuľke I danej prílohy, sa mení a dopĺňa na 177 dní ročne.
Článok 3
Toto rozhodnutie je určené Holandskému kráľovstvu.
V Bruseli 12. októbra 2006